Non ket  ur mailh war labour Osamu Tezuka. Anazavezout a ran Astro Boy eveljust, met an anv kentoch eget an istor.  Ar pezh a anavezan avat a zo ar rummad Monster savet gant Naoki Urasawa (skrivet ha treset gantañ). Dispar eo ar rummad-se. Kit de lenn ma nanavezit ket.  Pluto a zo neuze ur manga savet gant Naoki Urasawa ha diazezet war un istor resis eus Astro Boy. Ur rummad berr a-walch eo Pluto dre meo echu ha neus nemet 8 levrenn. Ne vo ket re dorr-penn na hir sañset.  Deuet eo an div levrenn gentañ er-maez er chwechkorn e miz Chwevrer hag an trede a zo sañset da dont er-maez e deroù miz Ebrel.  Setu dre vras.  Bon, petra eo an istor ha daoust ha dedennus eo Pluto neuze?  An istor a zo hini ur robot alaman, enklaskour evit Europol a rank kavout ul liesvuntrer spontus a lazh roboted galloudusañ ar bed (7 a zo en holl) ha tud a ra war-dro gwirioù ar  roboted. Ne vezont ket lazhet e memes doare dre ret, met ordin e vez un doare da ginnig ar chelan (nouzon ket ma klot ar ger evit ar roboted ^^) : kerniel a vez gant pep hini.